หุ้นปิดเช้าบวก 0.11%
SET ช่วงเช้าปิดที่ระดับ 782.01 จุด บวก 0.88 จุด (+0.11%)มูลค่าการซื้อขาย 13,202.08 ล้านบาท แกว่งตัวกรอบแคบตามแรงขายทำกำไร รอปัจจัยกระตุ้นตลาด
15 มิ.ย. 2553

SET ช่วงเช้าปิดที่ระดับ 782.01 จุด บวก 0.88 จุด (+0.11%)มูลค่าการซื้อขาย 13,202.08 ล้านบาท แกว่งตัวกรอบแคบตามแรงขายทำกำไร รอปัจจัยกระตุ้นตลาด
นักวิเคราะห์ฯเผยตลาดหุ้นไทยเช้านี้แกว่งตัวในกรอบแคบ มีแรงเทขายทำกำไรออกมา แต่ก็มีแรงซื้อเข้ามาด้วย หากดัชนียืนเหนือ 770 จุดก็คาดว่ายังไปต่อได้ แต่ถ้าหลุดระดับดังกล่าวก็อาจส่งผลให้ตลาดลงไปลึก แต่มอง Sentiment ต่างประเทศยังดี พร้อมให้แนวรับ 770 แนวต้าน 790-800 จุด
ตลาดหลักทรัพย์ปิดตลาดช่วงเช้าวันนี้ที่ระดับ 782.01 จุด บวก 0.88 จุด (+0.11%)มูลค่าการซื้อขาย 13,202.08 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวกรอบแคบโดยดัชนีแตะจุดสูงสุดที่ 782.98 จุด และแตะจุดต่ำสุดของช่วงเช้าที่ระดับ 777.21 จุด
น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย)กล่าวว่า ตลาดหุ้นไทยวันนี้แกว่งตัวในกรอบแคบสลับบวกลบ เพราะมีแรงขายทำกำไรออกมาบ้าง ซึ่งเป็นเรื่องปกติหลังจากที่หุ้นปรับเพิ่มขึ้นมา ส่วน Sentiment ต่างประเทศยังถือว่าดี เพราะตัวเลขทางเศรษฐกิจที่ประกาศมาก่อนหน้านี้ทั้งจีนและอินเดียยังคงแข็งแกร่งและเหนือความคาดหมาย ตัวเลขยอดขายภาคธุรกิจของสหรัฐยังดีต่อเนื่อง รวมทั้งภาคอุตสาหกรรมยูโรโซนก็ถือว่าออกมาดี 
แต่ขณะนี้ตลาดหุ้นยังคงรอปัจจัยอื่นมากระตุ้นตลาด สำหรับนักลงทุนยังคงให้ Hold  หุ้นไว้ก่อน เพราะโมเมนตัมยังดีมีโอกาสปรับตัวต่อเนื่องและทดสอบแนวต้านใหม่ที่ 790-800 จุดหากหุ้นยังยืนเหนือ 770 ได้ แต่ถ้าหลุดระดับนี้ไปก็อาจจะไหลลงได้มาก 
กรอบการลงทุนวันนี้ให้แนวรับที่ 770 แนวต้าน 790 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          CPF    มูลค่าการซื้อขาย 1,743.88 ล้านบาท ปิดที่  19.50 บาท เพิ่มขึ้น  0.60 บาท          THCOM  มูลค่าการซื้อขาย 1,009.14 ล้านบาท ปิดที่   7.45 บาท เพิ่มขึ้น  0.40 บาท                    BANPU  มูลค่าการซื้อขาย   677.02 ล้านบาท ปิดที่ 620.00 บาท เพิ่มขึ้น  8.00 บาท          PTT    มูลค่าการซื้อขาย   585.13 ล้านบาท ปิดที่ 246.00 บาท ราคาไม่เปลี่ยนแปลง          PTTEP  มูลค่าการซื้อขาย   561.80 ล้านบาท ปิดที่ 144.00 บาท ราคาไม่เปลี่ยนแปลง